Komission asetus (EY) N:o 2146/2001, annettu 31 päivänä lokakuuta 2001, banaanien tuontitariffikiintiöiden kunkin perinteisen toimijan viitemäärään sovellettavien mukautuskertoimien vahvistamisesta annetun asetuksen (EY) N:o 1121/2001 muuttamisesta ja asetuksen (EY) N:o 896/2001 säännöksistä poikkeamisesta uusien tuontitodistushakemusten jättämisen osalta



Virallinen lehti nro L 288 , 01/11/2001 s. 0021 - 0022



Komission asetus (EY) N:o 2146/2001, annettu 31 päivänä lokakuuta 2001, banaanien tuontitariffikiintiöiden kunkin perinteisen toimijan viitemäärään sovellettavien mukautuskertoimien vahvistamisesta annetun asetuksen (EY) N:o 1121/2001 muuttamisesta ja asetuksen (EY) N:o 896/2001 säännöksistä poikkeamisesta uusien tuontitodistushakemusten jättämisen osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon banaanialan yhteisestä markkinajärjestelystä 13 päivänä helmikuuta 1993 annetun neuvoston asetuksen (ETY) N:o 404/93(1), sellaisena kuin se on viimeksi muutettuna asetuksella (EY) N:o 216/2001(2), ja erityisesti sen 20 artiklan, ottaa huomioon neuvoston asetuksen (ETY) N:o 404/93 soveltamista koskevista yksityiskohtaisista säännöistä banaanien tuontia yhteisöön koskevan menettelyn osalta 7 päivänä toukokuuta 2001 annetun komission asetuksen (EY) N:o 896/2001(3), sellaisena kuin se on muutettuna asetuksella (EY) N:o 1613/2001(4), ja erityisesti sen 5 artiklan 2 kohdan, sekä katsoo seuraavaa: (1) Asetuksen (EY) N:o 896/2001 5 artiklan 1 kohdan mukaisesti komissio on vahvistanut asetuksella (EY) N:o 1121/2001(5), sellaisena kuin se on muutettuna asetuksella (EY) N:o 1603/2001(6), molempien perinteisten toimijoiden luokan viitemäärään sovellettavan mukautuskertoimen ottaen huomioon jäsenvaltioiden tiedonannot, jotka koskevat perinteisten A/B-toimijoiden ja perinteisten C-toimijoiden viitemääriä. (2) Erään jäsenvaltion myöhemmin toimittaman tiedonannon johdosta osoittautui, että perinteisten toimijoiden kokonaisviitemäärä oli noussut C-tariffikiintiössä 716609 tonniin. Tämän vuoksi kunkin perinteisen C-toimijan viitemääriin sovellettava mukautuskerroin on muutettava. (3) Näin ollen asetus (EY) N:o 1121/2001 on muutettava. (4) Perinteisille C-toimijoille olisi annettava mahdollisuus jättää uusia tuontitodistushakemuksia vuoden 2001 neljänneksi vuosineljännekseksi ottaen huomioon toimijoiden viitemäärän kasvu. (5) Tämän asetuksen säännösten on tultava voimaan viipymättä ottaen huomioon uusien tuontitodistushakemusten jättämiselle säädetyt määräajat. (6) Tässä asetuksessa säädetyt toimenpiteet ovat banaanin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (EY) N:o 1121/2001 1 artiklassa kuhunkin perinteiseen C-toimijaan sovellettava mukautuskerroin mukautuskertoimella 0,98449. 2 artikla Jäsenvaltioiden toimivaltaisten viranomaisten on ilmoitettava kyseessä oleville toimijoille 1 artiklaa soveltaen mukautetusta viitemäärästä viimeistään 14 päivänä marraskuuta 2001. 3 artikla Poiketen siitä, mitä asetuksen (EY) N:o 896/2001 15 artiklan 1 kohdassa säädetään, jokainen perinteinen C-toimija voi jättää uusia tuontitodistushakemuksia C-tariffikiintiössä vuoden 2001 neljänneksi vuosineljännekseksi 19-23 päivänä marraskuuta 2001. Toimivaltaisten kansallisten viranomaisten on myönnettävä tuontitodistukset viimeistään 30 päivänä marraskuuta 2001. Näiden todistusten voimassaoloaika päättyy 7 päivänä tammikuuta 2002. Toimivaltaisten viranomaisten on ilmoitettava komissiolle tuontitodistuksissa haettavat määrät kahden työpäivän kuluessa hakemusten jättämiselle vahvistetun määräajan päättymisestä. 4 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 31 päivänä lokakuuta 2001. Komission puolesta Franz Fischler Komission jäsen (1) EYVL L 47, 25.2.1993, s. 1. (2) EYVL L 31, 2.2.2001, s. 2. (3) EYVL L 126, 8.5.2001, s. 6. (4) EYVL L 214, 8.8.2001, s. 19. (5) EYVL L 153, 8.6.2001, s. 12. (6) EYVL L 211, 4.8.2001, s. 22.